Ludi Saeculares (248)
Ludi Saeculares anno 248 principe Philippo celebrati sunt sicut e nummis constat. Ludos brevissime describit Sextus Aurelius Victor libro De Caesaribus: Igitur Marcus Iulius Philippus Arabs Thraconites, suscepto in consortium Philippo filio, rebus ad Orientem compositis conditoque apud Arabiam Philippopoli oppido Romam venere; exstructoque trans Tiberim lacu, quod eam partem aquae penuria fatigabat, annum urbis millesimum ludis omnium generum celebrant.